Adderall

Adderall on mitmeotstarbeline preparaat, mis koosneb amfetamiinisoolade segust. Seda kasutatakse näiteks psühhotroopse ravimina, narkootikumina jms.

Adderalli koostisosad on dekstroamfetamiinsulfaat, dekstroamfetamiinsahharaat, amfetamiinsulfaat ja amfetamiinaspartaat.

Adderall XR (geneeriline nimetus amfetamiin/dekstroamfetamiin) on ettevõtte Shire US Inc. kaubamärk.

Nimetused ja tähised

CAS-i registreerimisnumber on 300-62-9. PubChemi number on 3007.

Valem: C9H13N

Farmakoterapeutiline grupp: psühhoanaleptikumid. 
ATC-kood: N06BA02.

Retseptiravimina

pisi|Adderall XR, 25 mg

 Näidustused

Adderall XR on kesknärvisüsteemi stimulant ning leiab psühhotroopse retseptiravimina kasutust mitme näidustuse puhul. Seda kasutatakse täiskasvanutel ning lastel alates 6. eluaastast aktiivsus- ja tähelepanuhäire korral. Pakendis on kehtivate ravimieeskirjadega kooskõlastatud ravijuhend, mida soovitatakse lugeda enne ravimi manustamist.

Ravimivorm ja annused

Adderall XR-i müüakse kapslitena doosides 5 mg (värvus: värvitu/sinine), 10 mg (sinine), 15 mg (sinine/valge), 20 mg (oranž), 25 mg (oranž/valge), 30 mg (läbipaistev/oranž).

Annustamisjuhised varieeruvad:
 lastel vanuses 6–17 eluaastat 10 mg kord päevas hommikul. Maksimumdoos 6–12-aastastele on 30 mg kord päevas,
 täiskasvanutel 20 mg kord päevas hommikul.

Vastunäidustused
Adderall XR-i vastunäidustustena on tootjad esile toonud: 
 kaugelearenenud arterioskleroosi
 sümptomaatilise südamehaiguse
 keskmise kuni raske hüpertensiooni
 hüpertüroidismi
 ülitundlikkuse amfetamiinile
 glaukoomi
 agitated states
 varem esinenud ravimite kuritarvitamise juhtumeid
 monoamiini oksüdaasi inhibiitorite samaaegse tarbimise või kasutamise 14 päeva jooksul MAOI-de manustamisest.

Kui lapsel esineb loetelus toodud seisundeid, siis ei tohiks talle Adderall XR-i manustada.

Adderall XR-i kasutamist alla 6-aastastel lastel pole uuritud. Ravimit ei soovitata manustada alla 3-aastastele lastele.

Hoiatused ja ettevaatusabinõud

Adderall XR-i tarvitajatel on esinenud mitmeid soovimatuid kõrvatoimeid, kuid ettevaatusabinõude all nimetatu on mõeldud eelkõige hoiatuseks. Nii näiteks ei sure mitte kõik Adderall XR-i tarvitajad äkksurma ja kõigil ei esine kasvupeetust.

 Äkksurm 

Normannustes kesknärvisüsteemi stimulantide kasutamisel on esinenud äkksurmajuhtumeid: stimulante ei tohiks manustada patsiendid, kellel on tuvastatud südame struktuurseid kõrvalekaldeid, kardiomüopaatiat, tõsiseid südame rütmihäireid, südame-veresoonkonnahaigusi või muid tõsiseid probleeme südamega. Täiskasvanutel on teatatud ka insuldist ja müokardi infarktist. 

 Vererõhu tõus

Patsientidel, kellel võib problemaatiliseks osutada vererõhu tõus, tuleks kapsleid manustada ettevaatlikult. Lisaks tuleks jälgida vererõhku ja südame rütmi.

 Psühhiaatrilised kõrvaltoimed

Adderall XR võib seespidisel tarvitamisel esile kutsuda psüühika- ja käitumishäireid. Toksilisust ja psüühilisi sümptomeid võib Adderall (XR) põhjustada juba 2 mg juures, normkogus on aga 2,5–40 mg päevas.Amy Barnhorst, Eduardo Dunayevich jt, Amphetamine-Related Psychiatric Disorders, 3. detsember 2015, [2017, veebruar 28]

Patsientidel, kellel varem pole nimetatud seisundeid esinenud, võivad stimulandid esile kutsuda ravimtekkelist psühhoosi (amfetamiinipsühhoos) või maaniaga sarnanevaid sümptomeid; amfetamiinipsühhoosiga patsientidel võib ravim ATH esile kutsuda sümptomide ägenemist. Tuleb uurida agressiivse käitumise esinemist.

Kasvupeetus

Ravimi tarbimise ajal tuleb kindla intervalliga jälgida kasvuveas patsientide pikkust ja kaalu.

Krambid

Võib alaneda krambilävi, krampide korral tuleks ravimi manustamine katkestada.

Amfetamiinisõltuvus

Adderall XR-i pakendiga käib kaasas amfetamiinisõltuvuse hoiatus.AMPHETAMINES HAVE A HIGH POTENTIAL FOR ABUSE. ADMINISTRATION OF
AMPHETAMINES FOR PROLONGED PERIODS OF TIME MAY LEAD TO DRUG DEPENDENCE AND MUST BE AVOIDED. PARTICULAR ATTENTION SHOULD BE PAID TO THE POSSIBILITY OF SUBJECTS OBTAINING AMPHETAMINES FOR NON-THERAPEUTIC USE OR DISTRIBUTION TO OTHERS, AND THE DRUGS SHOULD BE PRESCRIBED OR DISPENSED SPARINGLY. MISUSE OF AMPHETAMINE MAY CAUSE SUDDEN DEATH AND SERIOUS CARDIOVASCULAR ADVERSE EVENTS.

 Allergilised reaktsioonid

Adderalli ja Adderall XR-i tarvitamisel esinevaid soovimatuid kõrvaltoimeid seostatakse allergiliste reaktsioonidega. On teatatud urtikaaria, sügeluse, ülitundlikkusreaktsioonide (sh angiödeemi ja anafülaksise), tõsiste nahareaktsioonide (sh Stevensi-Johnsoni sündroomi ja toksilise epidermaalse nekrolüüsi) esinemist.

 Toime kesknärvisüsteemile

Adderalli ja Adderall XR-i normannustes tarbimine võib kõrvaltoimena esile kutsuda psühhootilisi episoode, ülestimulatsiooni, rahutust, ärrituvust, eufooriat, düskineesiat, düsfooriat, depressiooni, värinaid, tikke, agressiooni, viha jpm.

 Toime endokriinsüsteemile

Adderalli ja Adderall XR-i tarbimist seostatakse soovimatute kõrvaltoimetega, nagu impotentsus, libiidomuutused, sagedased ja sitked erektsioonid.

Muu

Adderall XR-i kasutatakse narkolepsia korral.

Kognitiivne võimekus

Adderalli retseptita tarvitamine on tänapäeval levinud ka paljude üliõpilaste seas keskendusvõime, mälu ja õppimisvõime parandamiseks. Oxfordi Ülikoolis tehtud uurimusest selgus, et ligi 18% vastajaist (207. üliõpilasest) oli kasutanud nn kognitiivse võimekuse suurendamise eesmärgil selliseid ravimeid nagu Modafinil, Adderall ja Ritalin.Louis Mercier ja Cason Reily, Almost one in five Oxford students use study drugs, survey reveals, The Oxford Student, 4. juuni 2015, [2017, märts 03]

Adderalli tarvitamine kinnitab amfetamiini narkotestis narkootilise aine kasutamist.

Viited

Välislingid
 Adderall XR, lk 8–12
 Adderall XR

Kategooria:Ravimid